
PARTICIPACION VIRTURAL DI PROME 
MINISTER NA ASAMBLEA GENERAL DI 
NACIONNAN UNI 


“Hunto nos ta crea un miho mundo pa nos generacionnan 
nos dilanti” 


Prome Minister Evelyn Wever-Croes diaranson tawata den e di 
75 aña di e Asamblea General di Nacionnan Uni cu e aña aki 
a tuma luga den un forma virtual. Prome Minister a presenta e 
topico di Adaptacion Climatico. 

“E retonan Global ta intenso. Nos clima ta cambia rapido y 
dramatico. Globalmente nos ta enfrenta inundacion, secura, 
tormenta, aumento di awa di lama y e oceanonan ta bira cayente. 
Den e region Caribense, nos ta enfrentando temporadanan di 
horcan nunca bisto. Temperaturanan ta subi riba nivelnan di 
calor halto cu consecuencia cu e consumo di energia ta subi. 
E problemanan aki ta costando bida di hende, afectando asina 
nos comunidad y causando dañonan grandi na nos economia 
y medio ambiente. 


E realidad ta tambe cu nos ta mei mei di un crisis global. 
COVID-19 a expone nos y confirma nos vulnerabilidad. Mientras 
nos ta confronta e pandemia y bayendo riba e caminda pa 
reactiva nos economia, nos mester conclui cu esaki no a kibra 
e velocidad di e cambionan den clima. 

E mundo aki mester solucionnan pa e adaptacion climatico. 
Reino Hulandes ta comprometi pa pone y mantene adaptacion 
climatico como prioridad riba e agenda internacional. Esaki ta 
inclui e respaldo pa cu e iniciativa pa un Comision Global riba 
adaptacion. Reino Hulandes tambe ta apoya e creacion di un 
Centro di Adaptacion Global. 


No ta existi un solucion unico, nos mester haci esaki riba un 
corto y largo plaso. For di reenforsa nos coastanan y mehora 
nos infrastructura te cu ига technologia avansa. Desaroya 
solucionnan innovativo sostenibel pa crea oportunidadnan pa 
trabounan nobo, reinventa nos sistema educativo pa fomenta e 
desaroyo di nos futuro generacionnan. 

E practicanan resiliente climatico mester wordo integra den e 
manera cu nos ta reconstrui miho y mas fuerte. Tur esaki ta 
rekeri plannan di inversion y solucionnan financiero, incluso e 

desaroyo di mecanismonan di financiamento nobo pa paisnan 
cu tin debe insostenibel, ingresonan abou y cu ta vulnerabel na 
disasternan natural ocaciona door di e cambio climatico. 


Si nos no haci nada, nos ta core e risico pa menasa e siguridad 
alimenticio, di energia y awa pa e futuro generacionnan. Ta 
solamente hunto nos por marca e diferencia y cumpli cu nos 
deber pa inverti den nos capacidad di recuperacion y crea un 
miho mundo pa nos generacionnan nos dilanti”. 


e 

ag kai di Salud cesti ta informa: 

Departamento di Salud Publico a tuma nota cu e cantidad di 
personanan cu ta yega laboratorio di hospital pa haci test a 
baha drasticamente. 


Esaki sigur ta un punto di preocupacion mirando cu cifras di 66 NG 
positivo compara cu e cantidad di test (positive rate) no ta Menos caso positivo 
di Covid, 
Mas oportunidad pa 


trabao y progreso 


99 


bahando cu mesun rapides. 

Na hospital tambe ta yegando hende hopi malo cu mester 
wordo interna cu no a pidi asistencia di dokter di cas den un 
fase mas trempan. 


E situacion aki sigur ta uno di lamenta y ta uno di preocupacion 


mirando cu tin persona cu tin sintoma ta opta pa sigui move 

rond y plama e virus sin pidi pa haci test. Sea pa motibonan 

financiero of pa motibo e sintomanan ta leve. 

Departamento di Salud Publico kier a recorda comunidad cu ብር 


na indicacion di sintoma di covid cu por ta paresido па griep, 
mesora tuma contacto cu bo dokter di cas pa bin na remarke ይ" into nos por Stop'e atrobe! 
pa por test. 


No cana rond cu sintoma y pega otro persona. Tampoco warda a 
te ora bo ta hopi malo y no por mas pa yega hospital. Tuma DV NG 


responsabilidad trempan y haci un test pa bo propio salud y ааай 


di otronan. Mas lihe bosa cu bo ta positivo mas miho bo por 
cuida bo mes, cuida otro y colabora den reduci e cantidad di 
contagio. 

Riba invitacion di MinROIM Marisol Lopez - Tromp: 


STICHTING PARKIETENBOS A RICIBI 
PRESENTACION TOCANTE CON TA 
ATENDIENDO CU E RETONAN DI 


MANEHO 


Diamars atardi a tuma luga un reunion cu Stichting Parkietenbos 
conhuntamente cu Serlimar y diferente departamento cu tin un 
rol y responsabilidad importante den e situacion di maneho di 
sushi na Aruba. A duna un presentacion riba con ta atendiendo 
cu e retonan cu tin y posibel solucionnan. E Fundacion a keda 
satisfecho cu e informacion y splicacion cu nan a ricibi tocante 
e posibel solucionnan pa e retonan cu tin cu sushi. 


Esaki no ta e prome biaha cu a reuni cu Stichting Parkietenbos. 
Na februari riba invitacion di Minister Marisol Lopez - Tromp, 
un reunion a tuma luga cu Stichting Parkietenbos y a trata 
preocupacionnan di e fundacion y alabes a ricibi nan peticion 
hunto cu como 2000 firma. 


Durante e reunion cu a tuma luga diamars atardi, Departamento 
di Salud Publico a splica di e aspectonan cu tin di haber cu 
salud entre otro e importancia di e calidad di aire y con e 
incinerator lo bay contribui y mehora e calidad di aire. director 
di Serlimar a amplia riba e maneho di sushi y e reparticion di 
sushi cu ta tuma luga, entre otro cu 70% di sushi cu ta bay 
despues di wordu procesa na EcoGas na Sero Thijshi y no 
Parkietenbos mas.Esaki ta trece un reducion di sushi cu ta bay 
Parkietenbos. Departamento di Naturalesa y Medio Ambiente 
a splica di entre otro: nan tarea di duna recomendacion na 
operadornan pa percura sigui normanan medio ambiental. 
Brandweer su rol ta enfoca principalmente riba e seguridad di 
e edificio pa percura cu esaki ta den cumplimento den caso di 
candela. 

DOW ta encarga cu e maneho di e incinerator y Dienst 


DI SUSHI 











Technische Inspecties ta encarga cu entre otro siguridad di 
operacion di e incinerator y empleadonan encarga cu esaki. 


Cuesaki ta ilustra cu ta atendiendo cue problema di desperdicio 
den forma holistico y serio, cu input y experticio si di diferente 
departamento. 


e 
Diaranson 30 September 2020 ISLANLINE”| 





Departamento di Salud Publico: 


ETE ብ CENTER еи 
DATE ЗО S 











Segun resumen di awe por tuma nota cu 78 persona mas a recupera, tin 29 caso nobo di Covid-19, nan tur ta 
residente, (13 % “positivity rate”). E total di casonan activo a baha cu 50 persona y awor ta na 677 awe, total di 
testnan haci ta 294, testnan haci bou di residentenan na laboratorio di hospital ta 216 y total di caso di fayecimento 
relata na Covid-19 a aumenta na 27, palabra di forsa y profundo condolencia na famia di e fayecido. 

Hospital ta informa cu tin un total di 43 persona interna di cual 10 ta den cuido intensivo y 33 ta isola riba piso 
general. 

Cu transcuro di e dianan poco poco e cifrasnan por sigui baha si hunto nos sigui cumpli 
cu diciplina, asina so Aruba por recupera su futuro. 


CORONAVIRUS 


COVID-19 
ARUBA 

MINISTER XIOMARA MADURO 





Minister Xiomara Maduro: 


PARLAMENTO A APROBA LEY CU TA REGLA 
VALIDEZ DI ACUERDONAN CERA DI FORMA 
ELECTRONICO 


Diamars mainta Minister Xiomara Maduro tabata den 
Parlamento pa trata aprobacion di e ley cu ta regla e validez di 
acuerdonan cera di forma electronico. 






























E cantidad di actividadnan di comercio y servicio financiero 
cu ta sosode di forma electronico a subi drasticamente. 
Teniendo cuenta cu e desaroyo di e-commerce ta sumamente 
necesario pa brinda e usuarionan seguridad na momento di 
haci transaccion via medionan electronico na Pais Aruba. 


E mandatario ta informa cu e ley aki ta pa elimina 
incertidumbrenan na momento di haci transaccionnan via 
medionan electronico. Alabes e ley ta pa garantisa e derecho 
y obligacionannan cu ta surgi for di acuerdonan comercial cera 
den un forma digital. Ademas e ley ta brinda seguridad legal pa 
usuarionan y ta reconoce legalmente un firma digital mescos 
cu un firma scirbi na man. 








Cu aprobacion di e ley aki Gobierno di Aruba ta crea un 
structura legal mas sigur di e-commerce na Pais Aruba. Minister 
Xiomara ta enfatisa cu e ley aki ta un paso necesario den e 
era di economia moderno den cual e actividadnan comercial y 
comunicacion ta sosode di un manera digital. 

DEPARTAMENTO DI CULTURA ARUBA (DCA) 
TIN 42 AÑA BRINDANDO SU SERVICIO 
CULTURAL NA ARUBA 


Ta e Ser Humano ta duna contenido, ta forma 
y ta biba cultura 


Dia 30 di september di tur aña ta un fecha importante pa 
Departamento di Cultura Aruba (DCA). Aki nos mester para 
un rato keto, pasobra ta 42 aña di Servicio Cultural na Aruba. 
Tabata riba dia 30 di september 1978 cu Instituto di Cultura 
Aruba (ICA) a keda institui door di Gobierno Insular di Aruba. Y 
bou guía di Sr. Hubert Lio Booi como e prome director, kende 
tabatin e tarea di prepara e pueblo Arubano door di stimula 
asuntonan cultural, tanto riba su desaroyo y promoviendo 
esaki den nos comunidad. 

Di 1978 - 2007 Instituto di Cultura Aruba (ICA) a fungi como e 
instituto pa Asuntonan Cultural y desde 2007, ICA a bira loke 
nos tin awe, DCA cu ta Departamento di Cultura Aruba cu ta 
basa su mes riba e vision y implementacion di e desaroyo di 
maneho, investigacion y documentacion riba tereno cultural. 
Desde 2012, sr. drs. Siegfried Dumfries a ser nombra director 
di ОСА. 


Cultura ta evoluciona y tin su caracteristica y cosnan cu ta 
tipifica cada temporada. Tin diferente vision y definicion kico 
cultura ta encera! Hecho ta, cultura ta dinamico y ta concerni 
nos tur riba e dushi baranca aki. Unda cu e ser humano ta 
duna contenido, ta forma y ta biba cultura. 

Ta tur loke e ser humano a crea banda di naturalesa. Cultura ta 
encera tur forma di expresion humano. “Cultura ta determina 
nos forma di ta, nos forma di biba, expresa y pensa. Cultura ta 
nos tradicion, custumber, creencia y folklore”. 


Cultura ta dinamico y ta desaroya hopi mas cu folklore so. E 
ta encera idioma, literatura, herencia cultural tangible (cas, 
museo, obheto y edificionan historico) y intangible (tradicion, 
idioma, folklore; tur loke no por mishi di biaha cune, etc). 

Arte en general; bistimento; baile; musica, teatro etc. Museonan, 
idioma literatura, archivonan di historia, gastronomia, y historia 
en general y tur loke ta creencia, spiritual, sociedad y social. 








Tur expresion di e ser humano. Arte en general, Arte 
contemporaneo; Arte plastico, baile, drama, teatro; literatura, 
musica, teatro musical, y audio visual. Monumentonan, 
Archivonan, Museo, Archeologia, y Herencia Tangibel. 

Nos mester sinti nos mes hopi orguyoso di e logro aki y di por 
ta comparti tur nos pasion y experiencia cu nos comunidad. 


Departamento di Cultura Aruba (DCA) su portanan ta habri y 
pa brinda e servicio cultural, proyectonan escolar (cultural y 
educativo) y realisa varios proyectonan cu partnernan y tercera. 
Nos ta aporta y duna oportunidadnan na e desaroyo cultural 
y talentonan artistico por haya un chens y crece riba tereno di 
arte y cultura. Nos contribucion ta y lo sigui pa apoya, comparti 





INSTITUTO. 
DI CULTURA 
ARUBA 




















Mo 


nos cultura, promove, conserva y sostene. Como Arubiano 
nos mester sinti nos mes orguyoso y feliz di nos cultura, sinti 
nos mes bendiciona cu e rikesa cultural cu ta existi y di por 
ser exporta. Pone visionnan nobo nos dilanti den exporta 
creatividad y arte. No tur pais na mundo por celebra nan cultura 
y nos ta un pais cu hopi potencial, hopi rikesa y diversificacion 
den historia, arte, multiculturalidad y creatividad. Un pais sin 
cultura ta un pais sin alma, sin bida, sin sentido, sin identidad; 
e ta un pais pober. Cultura ta ami, cultura ta abo, cultura ta nos 
tur y nos tur ta cultura. Esaki t'e yabi di comprension y prome 
caminda pa nos realisa cu nos ta hende liber y cu sin cultura ta 
manera nos ta bibando sin libertad. 

Continuacion Departamento di Cultura Aruba tin 42 aña brindando .... 








Puntra bo mes kico cultura por nifica pa cada un di nos, kico nos 
ta haci pa cultura y pa esaki por sigui desaroya? Nos mester 
ta consciente cu cultura ta un conhunto di conocemento cu 
ta yuda nos determina kico nos ta: cultura ta parti primordial 
di tur hende y esaki ta loke nos ta sinti, loke nos ta, loke nos 
ta biba, loke nos ta mira, e manera con nos ta actua, pensa, 
dicidi, asina tur esakinan ta; e manera con nos ta comunica, 
relaciona, cana y comporta nos mes un cu otro. 


Nos mester balora y biba tur dia e cultura Arubano hunto cu 
nos naturalesa, nos idioma, nos literatura, nos patrimonio, 
nos herencia, nos historia y den esaki ta cay tambe tur e 
expresionnan artistico, nos teatro, nos musica, nos bailenan, 
nos arte visual, nos artesania, nos arte popular, como tambe 
nos norma y balornan, nos custumbernan, nos cumindanan 
crioyo, nos celebracionnan popular, nos folklore ta e parti 
statico di cultura y tur nos tradicion, archivonan y historia...! 


Nos mester desaroya nos capacidad pa ta mas creativo, 
conoce nos cultura mas, sigui carg'e, sosten'e, compartie, 
celebr'e y promov'e den tur sentido, pasobra cultura ta uni nos. 
Cultura ta nos derechonan fundamental di mas importante y e 
ta alimenta nos alma, nos soñonan, e ta yuda nos canalisa 
tur proposito di nos bida. Ban hunto duna contenido, trata na 
compronde nos propio cultura y haci tur posibel pa esaki forma 
parti di nos bida diario. Pasobra cultura nos mester bib'e. 

Nos no ta forma parti di únicamente e cultura general, pero nos 
tambe ta forma nos propio cultura. Tur persona cu ta haci di su 
propio cultura un parti regular di nan bida, ta bira mas feliz, nan 
ta desaroya nan creatividad y nan capacidad di expresion cu'n 
spirito di libertad mas amplio. Nan ta mantene un vision di bida 
mas positivo y nan mente ta keda habri pa atende cu diferente 
reto y pa adkiri conocemento nobo. 


Nos tin un envidiabel potencial multicultural, artistico y estetico 
y un mescla diverso cu ta yuda nos forma den conhunto 
un spiel hopi grandi cu ta permiti nos wak nos mes refleha 
claramente den dje, pa reconoce ta ken realmente nos ta y 
pa duna curason y bida na loke nos ta haci. Aruba su cultura 
tasina rico cu nos tin tur e potencial pa ta un centro cultural di 
Caribe y un orguyo y ehempel pa mundo henter. 


E aña aki nos a topa cu e reto di cu evenemento y proyectonan 


cultural no por a sigui publicamente debi na e pandemia. 
Respetando asina e maneho di Gobierno y di Crisis Team. 
Pero asina mes nos a realisa nos proyecto di Arte di Palabra 
den un forma virtual. DCA a reuni cu e fundacion di Festivalnan 
Folklorico y a combersa tocante di e situacion actual relaciona 
cu e pandemia y trata na busca alternativa pa cu e situacion 
di Dande di fin di aña. Pa e proyecto di San Juan, dera gay 
tambe DCA a reparti un USB cu informacion y animacion pa 
tur scolnan basico pa di e manera ey no laga e celebracion 
pasa sin mas. Na juni cu a pasa a celebra Dia di San Juan den 
un forma diferente, adapta y esaki a tuma luga pa un grupo 
chikito na Cas TanTin na Pos Abou y transmiti via Tele Aruba 
pa henter pueblo di Aruba den cooperacion cu UNOCA. Tambe 
arealisa un Tableau Vivant di e Celebracion di San Juan banda 
di Aereopuerto riba caminda grandi. 


Dia 7 di augustus a tene un reunion cu e 4 fundacionnan cu 
ta ricibi subsidio di gobierno p'asina atende hunto e asunto 
durante pandemia, buscando tur forma y haciendo esfuerso 
pa adapta aña aki cu e situacion di covid. E Proyecto anual 
Gang di Arte a ser realisa hunto cu Dream Dare Do e aña 
aki, DCA hunto cu Cas di Cultura a haci un presentacion den 
Cas di Cultura como un ehercicio di con Cas di Cultura lo haci 
su presentacionnan durante pandemia. DCA cu cooperacion 
di Fundacion Bernadina Growell y Fundacion Chico Harms a 
celebra Dia di Brazil den forma diferente y tambe cu un Tableau 
Vivant pa recorda e dia aki. 


Nos ta spera henter pueblo di Aruba y tur su habitantenan, 
por sigui sostene nos cultura den e normal nobo y apoya tur 
iniciativa cultural cu ta desaroya den nos comunidad ya cu 
esaki ta permiti nos habri nos mente pa cosnan cultural, crea 
union familiar, nos historia y tradicion. 


Pabien di e 42 aniversariona na tur colega di Departamento 
di Cultura Aruba y na tur ex-director, ex-coleganan, persona, 
boluntario, instancia, y departamentonan cu a traha den 
cooperacion hunto cu nos, p'asina nos por bira mas grandi 
cada aña. Biba nos cultura y cu Dios por sigui bendiciona nos 
dushi pais Aruba, p'asina nos por ta realmente e isla feliz bek 
cu nos ta. 


“Pone E Arubiano na altura di su cultura y sifi'e conoce di otro”. 
-Hubert Lio Booi- 

“Gusta loke ta di otro, pero stima y aprecia loke ta di bo.” 
-Vicente Ras- 

“Cultura bo tin cu Bib'e.” 

-MinFEC Sra. mr Xiomara Maduro- 

Departamento di Cultura Aruba 

CENS02020 TA CUMINSA ONLINE AWE 





E aña aki, e momento di Censo2020 lo 
ta diahuebs 1 di oktober pa 00:00 di 
marduga. 

Riba nos website www.census2020. 
aw por haya tur informacion tocante 
Censo2020 y tambe por scan e QRcode 
y haya acceso na e cuestionario. 
Riba e website por haya acceso 
na e cuestionario, nos ta splica e 
temanan cu ta wordo puntra durante e 
cuestionario di Censo y tambe por wak e 
cuestionario. E aña aki, Oficina Central 
di Estadistica (CBS) ta organiza e di 6 
Censo di Poblacion y Vivienda na Aruba. 
Сепзо2020 lo tuma lugar online for di 1 
pa 10 di oktober 2020. 


Pa hogarnan por haya acceso na e 
cuestionario di Censo 2020 online mester 
bishita e website www.census2020.aw y 
usa nan number di percela di WEB NV. 
Cada hogar mester yena e cuestionario 
1 biaha so. Hogarnan cu no tin un 
number di percela por yama e helpdesk 
di CBS na number 524 7444, entrante 1 
di october pa haya un codigo individual 
pa haya acceso na e cuestionario. 
Personal di CBS tambe lo ta disponibel 
via whatsapp na number: 524 7444 of via 
e-mail na: census2020@cbs.aw. Por 
tuma contacto cu e helpdesk di dialuna 
ра diadomingo for di 8or di mainta te 8ог 
di anochi. Jamada di setar pa setar ta 
gratis. 


E helpdesk di CBS tey pa yuda tur esnan 
cu tin pregunta of mester di asistencia 
pa yena e cuestionario di Censo 2020 
online 


Тигһодагси по уепае cuestionario online 
lo wordo bishita di 1 pa 30 di November. 
Pa e motibo aki mes CBS ta encurasha 
tur hogar pa yena e cuestionario online. 


Despues di 10 aña lo tin na Aruba 
atrobe un conteo general di poblacion 
y vivienda ( Censo ) cu ta wordo teni 


segun principionan y recomendacionnan 
di Nacionnan Uni. Durante e Censo ta 
conta tur persona cu na e momento 
di Censo (un momento specifico den 
tempo) ta bibando na Aruba pa 1 aña of 
mas of tin e intencion di keda biba na 
Aruba pa 1 aña of mas. 


E meta principal di e Censo ta pa 
colecta datonan detaya, confiabel y di 
calidad halto pa por haya un bista di e 
desaroyonan cu a tuma lugar den nos 
poblacion den transcuro di e ultimo 10 
aña. Datonan colecta durante di un 
Censo ta duna contesta riba cuatro 
pregunta cardinal: Ken nos ta, Cuanto 
nos ta, Unda nos ta biba y Con nos ta 
biba. 


E Censo ta wordo organisa pa haya sa 
e cantidad exacto di habitante y vivienda 
y alabes pa haña un bista detaya di e 


PASOBRA 


caracteristicanan social y demografico 
di nos poblacion, manera edad, sexo, 
composicion di hogar, estado di salud y 
nivel di educacion. 


Censo ta hopi importante pa nos pueblo, 
ya cu e datonan colecta ta yuda guia 
sector publico y priva, pa por planea a 
base di situacionnan real y actual den 
nos comunidad. Y alabez cu e cifranan 
actual bo por compara cu Censonan 
anterior. 


Actualmente Aruba ta pasando door 
di un temporada dificil, pero net den e 
momentonan aki e ta di sumo importancia 
pa colecta datonan di e situacion real di 
hogarnan na Aruba. CBS kier a pidi tur 
hogar pa coopera cu Censo 2020 y yena 
e cuestionario di Censo online. 


Pasobra Aruba ta conta riba BO! 


ARUBA TA CONTA 


RIBA BO! 





MINISTER DANGUI ODUBER 
Mi 

ister Dangui Oduber: 


AWOR MAS CU NUNCA PREVENCION DEN 
SALUD TA IMPORTANTE 


E ultimo lunanan tawata hopi dificil pa nos tur na Aruba. 
Covid-19 ta pone nos realiza con importante bida ta y tambe 
con importante cuida nos mes ta y cuida nos salud. E ta pone 
nos realiza tambe con importante prevencion den salud ta. 
Nos maneho di ministerio di salud ta dirigi riba prevencion den 
salud y hunto cu PAHO, DVG y tur stakeholders den cuido na 
Aruba a lansa un plan nadional den prevencion. E ultimo luna 
nan a pone cu nos enfoke tawata baha e contagio y cantidad 
di casonan positivo di Covid-19 y maneha e transmission den 
mihor forma posibel. Esaki no ta kita cu nos lo keda pone 
enfasis riba ehecucion di nos vision di prevencion den salud. 


Na e momentonan aki gastonan di cuido medico ta sigui 
aumenta y como minister responsabel pa salud di nos 
comunidad nos tin cu tuma accion. Nos comunidad no ta esun 
di mas saludabel y e consecuencia cu esaki ta trece cune ta cu 
hopi hende ta sufri di malesanan cronico manera presion halto, 
suco, problemanan cu curason y tambe e indice di esnan cu ta 
dialyseer ta haltisimo. 


E indice mundial di persona nan cu mester dialyse ta 8% y na 
Aruba esaki ta 16%. Cada pashent cu mester e tratamento di 
dialyse ta costa 100.000 Florin pa aña. No esaki so sino tur e 
otro gastonan cu ta subiendo. 

Biba un bida saludabel no solamente ta yuda cada persona 
sino lo evita tambe cu gastonan medico lo bira impagabel. Nos 
a pone den nos programa di gobernacion cu nos lo bay pone 
enfasis riba prevencion y nos no ta haci esaki solamente cu 
palabra sino cu accionnan concreto. Esaki ta nifica cu nos lo 
ta hopi mas agresivo den campañanan di conscientisacion pa 
comunidad come saludabel, haci ehercicio y biba saludabel. 


Segun World Health Organization (WHO) cada ciudadano 
mester haci ehercicio por lo menos 30 miniuut tur dia. Nos 
comunidad mester evita di come productonan cu ta contene 
suco y salo. Esakinan ta hopi danino pa cu salud di nos 
comunidad. Ta nos deber pa nos educa nos comunidad riba e 
consequencianan di no come y biba saludabel. Ta pesey nos lo 
cuminsa cu diferente campaña di brinda informacion y tambe 





di conscientisacion pa cu prevencion di salud. United Nations 
a pone como meta cu pa aña 2030 nan lo kier reduci e NCD's 
(non Communicable Deseases-malesanan cronico) cu 30% y 
logicamente Aruba tambe tin e deseo di logra e meta aki. E ta 
un meta en comun pa nos tin un comunidad mas saludabel. 


Como gobierno nos ta trahando riba mas espacio tambe pa haci 
ehercicio, esaki nos a haci por ehempel na Malmok caminda na 
е momentonan aki e contruccion di Fase 2 Boardwalk Malmok 
y esaki ta den su fase final. Nos kier mehora e facilidadnan 
Deportivo pa haci nan atractivo pa stimula mas y mas hende 
participa activamente na deporte. Nos a introduci olimpiada 
escolar back despues di 8 aña. Nos a inverti den mehoracion 
di e trapinan di Hooiberg y tin deseo pa sigui drecha esaki den 
fase 2. 


Nos mensahe na comunidad di Aruba ta pa nos tur hunto 
ban come mas saludabel, ban participa mas activamente na 
deporte y haci ehercicio y na final di dia esaki lo conbtribui 
na un comunidad mas saludabel y un reduccion den 
gastonan medico. Mas importante esaki ta boost bo systema 
immunologico cu lo yuda combati Covid-19. 

Na un forma hopi agresivo nos lo bai educa, consientiza y 
informa communidad di e necesidad di prevencion den salud. 

DIMAS TA SPLICA PROCESO DI 
RESTITUCION 


Restitucion ta significa cu e cliente por haya (un parti di) e 
gastonan haci pa su peticion di permiso. Na DIMAS nos ta 
conoce e resititucion di e waarborgsom (deposito) y e restitucion 
di leges (tarifanan). Durante di e ultimo lunanan aki hopi cliente 
a ricibi un carta indicando cu nan por ricibi un restitucion di un 
di e sumanan paga. 


PAKICO TA PIDI RESTITUCION? 


Tin diferente motibonan pakico un persona lo pidi un restitucion 
di “waarborgsom” nos lo sumanan akinan: 


* E persona ta abandona Aruba definitivo; 

* E persona a obtene nacionalidad Hulandes; 

* E peticion a wordo nenga y e persona no ta na Aruba; 

* E peticionario doño di e permiso a fayece; 

+ E persona ta obtene e status " van rechtswege” / admisibel 
pa ley 

+ E persona a obtene su permiso di “firma liber”; 

* E peticion a wordo retira/hala atras door di e peticionario/ 
garante; 

* E peticionario lo wordo deporta pa GNC. 

+ E peticionario a paga den pasado un deposito caba y a bolbe 
paga atrobe (paga 2 biaha e suma di deposito) 


Motibonan pa cual un persona por pidi un restitucion di e 
“leges” paga ta: 


* E peticion a wordo retira/hala atras door di e peticionario/ 
garante; 

* E peticion а wordo nenga; 

* Pago di un suma erroneo; 


CON POR PIDI RESTITUCION? 


E persona cu ta desea di pidi restitucion sea di e deposito of 
di e tarifa paga por haci esaki mediante di e formularionan 
“Restitutie Waarborgsom of Restitutie Leges” riba nos 
e-helpdesk. 








m 








KICO TA E REKISITONAN NECESARIO PA E PETICION DI 
RESTITUCION? 


E rekisitonan ta depende completamente di e motibo pa cual 
un persona ta pidi un restitucion di e tarifa of di e deposito. 
Ta importante na momento cu e persona yena e formulario di 
restitucion pa e kies e motibo cu ta aplicabel den su situacion 
y agrega e documentonan rekeri segun e motibo. Den caso cu 
un tercera persona ta haci e aplicacion di restitucion, mester 
agrega un carta di apoderacion firma door di e doño di e recibo, 
e nomber ariba e recibo, si ta menor di edad e mayor(nan) lo 
tin cu firma e carta pa e apoderado. 


Despues cu DIMAS ricibi e peticion di restitucion DIMAS lo bay 
evalua esaki, si e peticion ta completo esaki lo wordo honra. E 
cliente lo ricibi un “restitutiebrief” un carta via postkantoor cu ta 
indica cu e cliente tin derecho riba restitucion sea di e deposito 
(waarborgsom) of e tarifa (leges). 

Continuacion DIMAS ta splica proceso di restitucion.... 


CON TA SIGUI DESPUES CU CLIENTE RICIBI 
“RESTITUTIEBRIEF”? 


UN 


Den e restitutiebrief DIMAS ta splica e cliente kico ta е pasonan 
cu e lo tin di sigui pa asina por ricibi e restitucion di su placa. 


Ta importante pa e cliente tene cuenta cu ne cu no ta DIMAS ta 
esun cu lo transferi e placa bek pa e cliente sino Departamento 
di Finansas. 


Pa Departamento di Finansas por haci esaki debidamente 
mester entrega hunto cu e carta original di restitucion di DIMAS 
e siguiente documentonan conforme nan maneho: 


* Comprobante original di e pago(nan) haci; 


+ Identificacion valido (di е peticionario, 
“gemachtigde”, menor di edad of defunto); 


apoderado 


“Number di cuenta bancario local cu ta activo (di e peticionario 
of di e apoderado); 


* Formulario di autorisacion di Departamento di Finansas si ta 
necesario. 


Departamento di Finansas su maneho di pago tin un periodo di 
90 dia despues di entrega e documentonan. 


RECOMENDACION DI DIMAS 


Clientenan cu ta desea di ricibi un restitucion di e tarifa of di 
nan deposito mester entrega tur e documentonan cu ta rekeri 
segun nan motibo di pidi e restitucion. Alabes nos ta pidi e 
clientenan encarecidamente cu si nan ricibi un restitutiebrief 
mester warda e documento aki bon, pasobra DIMAS lo no 
duna un duplicado di e carta aki. E restitutiebrief di un peticion 
lo wordo otorga solamente un biaha na e cliente y pues no 
por pidi un duplicado. Sin e documentonan ariba menciona e 
cliente no lo por ricibi su restitucion. 


DIMAS ta spera cu clientenan por tuma nota di e informacion 
di e restitucion pa asina evita cualkier inconveniencia cu por 
surgi na momento di procesa un peticion di restitucion. 





Minister Andin Bikker: 
AWE 30 DI SEPTEMBER A SALI E DI DOS 
VUELO HUMANITARIO PA VENEZUELA 


Un total di 140 pasahero tawata riba e vuelo. Ta trata di 
esunnan cu a pone nan nomber pa regresa nan pais y tambe 
varios Venezolano sin un status legal cu a keda aki na Aruba. 


For di 





30 tur mester tawata na aeropuerto y e vuelo a sali 


12'or. Minister Bikker a traha duro pa asina awe e di dos vuelo 
humanitario sali pa Venezuela. Un bon biahe na tur cu a bay 
awe. 

MINISTER DI ENSENANSA, CIENCIA Y DESAROYO SOSTENIBEL 


MINISTER ARMANDO LAMPE 

Ministerio di Enseñansa y Departamento di Enseñansa Aruba 
ta ofrece e oportunidad na tur mayor di alumnonan di scol 
Preparatorio y scol Basico na Aruba pa yena un encuesta 
relaciona cu e situacion di COVID-19, e enseñansa cu ta wordo 
ofreci, con esaki ta wordo experiencia pa e mayornan y kico ta 
пап deseonan. 


E encuesta ta na idioma Papiamento y ta den forma digital. 
CON PA YENA E ENCUESTA 
* Bay na e website www.ea.aw 


* Click riba e banner “Encuesta pa mayor relaciona cu 
COVID-19" 


* E encuesta ta habri den un “Google Form” y aki por yena e 
contestanan 


* Click riba “submit” pa manda e contestanan 


META DI E ENCUESTA 


Cu resultado di e encuesta lo tin informacion preocupacionnan 
actual di e mayornan. 


mas concreto tocante e 

situacion y 

Ministerio di Enseñansa y Departamento di Enseñansa Aruba 
kier a haci uzo di e oportunidad aki pa stimula mayornan pa 


yena e encuesta aki pa asina comparti nan opinion. 


MAS INFOR! 





ON 





Pa mas informacion relaciona cu Enseñansa na Aruba por acudi 
na e website di Departamento di Enseñansa Aruba www.ea.aw. 
Tambe por sigui DEA via social media, facebook y instagram 
@EducationAruba, pa keda na altura di tur informacion oficial. 

3 Bou instruccion di DVG despues di 14 dia si NO 
tin sintoma pa mas cu 24 ora. 


B. Si tin sintoma ainda na di 14 dia, NO por sali di 
isolacion. 


Ta semper pendiente pa yamada, email of 

* mensahe via Aruba Health App di DVG. Sin е 
autorisacion di DVG no por sali di isolacion. 
Esnan cu viola instruccion lo haya boet. 

Gobiemo di Aruba 

MUNDIAL PA DESAROYO 
SOSTENIBEL SIGNIFICA 
PA ARUBA? 


Na Aruba nos ta kere den e 
derechonan humano, den 
integridad y den institucionnan 
fuerte. 

P'esey Gobierno a lanta entre otro 
Integriteit's Bureau y ta sostene 
Parlamento cu e ley di Ombudsman. 


Respetando y dunando forma na 
derechonan humano, nos ta yuda 
acelera e progreso di e SDGs. 


Pa Gobierno di Aruba integridad, 
inclusion, igualdad y husticia ta 
crucial pa nos enfoke den e 
proximo Decada di Accion 

pa logra SDGs. 





Hunto pa e SDGs 





e 

a 2 KICO E SDGs TA? 
> тА CO E SDGs 


NES | #SDGs ta un plan pa yega 





123,4 | na un mundo sostenible y 
EI | inclusivo pa 2030 y ta wordo 
carga pa tur miembro di 
2020 Nacionnan Uni. 
፳፪ 
፪፪ Nos tin 10 aña pa nos yega 


na e metanan mundial y e 

aña aki Nacionnan Uni a 

declara e decada aki como 
Decada di Accion. 

Na Aruba tambe nos tin e 
compromiso pa logra e SDGs pa 
aña 2030. 
















Hunto pa e SDGs 


Gobierno di Aruba 

